Kuvan mukaisella venturimittarilla voidaan mitata virtaavan aineen nopeus putkessa. Pisteessä *1* nopeus on pienempi ja paine suurempi kuin pisteessä *2*.
**Venturi-ilmiö** on Bernoullin lakiin liittyvä ilmiö, jossa virtaavan fluidin nopeus suurenee ja paine pienenee, kun se kulkee kavennetun putken läpi. Koska aineen tilavuusvirtausnopeuden (yksikkö m3/s) on pysyttävä vakiona, niin putken kaventuessa on virtausnopeuden (yksikkö m/s) suurennuttava, mikä johtuu jatkuvuusyhtälön toteutumisesta. Ja kun virtaavan fluidin nopeus kasvaa putken kaventuessa, on fluidin aiheuttaman paineen pienennyttävä.

Venturi-ilmiö on nimetty italialaisen fyysikon Giovanni Battista Venturin mukaisesti.

Yhtälöitä
---------

### Bernoullin yhtälö

Bernoullin yhtälö putkessa virtaavalle aineelle, jonka tiheys on vakio \rho  (aine siis on kokoonpuristumaton) ja gravitaation aiheuttama kiihtyvyys g, voidaan esittää muodossa 

{\displaystyle p\_{1}+\rho gy\_{1}+{\frac {1}{2}}\rho v\_{1}^{2}=p\_{2}+\rho gy\_{2}+{\frac {1}{2}}\rho v\_{2}^{2}},
missä putken pisteessä *1* putken korkeus on {\displaystyle y\_{1}} ja aineen paine on p\_{1}. Vastaavasti putken pisteessä *2* putken korkeus on {\displaystyle y\_{2}} ja aineen paine on p\_{2}.

### Paine-ero putken eri kohdissa

Jos kuitenkin tarkastellaan tilannetta, jossa putkella ei ole korkeuseroja (eli {\displaystyle y\_{1}} = {\displaystyle y\_{2}}), niin Bernoullin yhtälöstä jätetään huomioimatta termit {\displaystyle \rho gy}. Tällöin voidaan laskea putken pisteissä *1* ja *2* kulkevan aineen paineiden erot muokatulla Bernoullin yhtälöllä

{\displaystyle p\_{1}-p\_{2}={\frac {1}{2}}\rho (v\_{2}^{2}-v\_{1}^{2})},
joka siis kuvaa putkea, jossa pisteessä *2* putki on ohuempi kuin pisteessä *1*.

### Tilavuusvirta

Tilavuusvirta kertoo, kuinka suuri tilavuus virtaavaa ainetta putken tietyn kohdan poikkileikkauksen läpi kulkee aikayksikköä kohden. Jatkuvuusyhtälön mukaisesti tilavuusvirta Q on kokoonpuristumattomalle fluidille putken paksuudesta riippumatta vakio

{\displaystyle Q=A\_{1}v\_{1}=A\_{2}v\_{2}\,\!},
missä siis {\displaystyle A\_{1}} on putken kohdan *1* poikkileikkauksen pinta-ala ja {\displaystyle A\_{2}} on putken kohdan *2* poikkileikkauksen pinta-ala. Tämä yhtälö yhdistettynä yllä olevaan paine-eroyhtälöön

{\displaystyle p\_{1}-p\_{2}={\frac {1}{2}}\rho (v\_{2}^{2}-v\_{1}^{2})}
voidaan laskea putkessa virtaavan aineen tilavuusvirta yhtälöllä

{\displaystyle Q=A\_{1}{\sqrt {\frac {2(p\_{1}-p\_{2})}{\rho ({\frac {A\_{1}^{2}}{A\_{2}^{2}}}-1)}}}=A\_{2}{\sqrt {\frac {2(p\_{1}-p\_{2})}{\rho ({\frac {A\_{2}^{2}}{A\_{1}^{2}}}-1)}}}}.

Esimerkkejä Venturi-ilmiöstä
----------------------------

* Kaasutin
* Muita suonia ohuemmat hiussuonet ihmisen verenkierrossa
* Kaupungeissa ilmamassojen pakotettu liikkuminen tuulen mukana suurten rakennusten välissä
* Vesiputkistoissa olevan veden alipaineistus vesihanan avulla
* Suihke- ja sumutinpullot (esimerkiksi hajuvesi ja spraymaali)
* Vaahtosammutin

Katso myös
----------

* Bernoullin laki
* Torricellin laki
* Pascalin laki
* Dynaaminen paine

Lähteet
-------

1. 1 2 3  Young & Freedman: "14.5", *University Physics with Modern Physics, 11. painos*. Pearson, 2004. ISBN 0-321-20469-7. (englanniksi)
2. ↑  The Language of Physics - Venturi effect *123exp-science.com*.  (englanniksi)[vanhentunut linkki]
3. 1 2  G. Rozza, D. B. P. Huynh & NC Nguyen: Venturi: Potential Flow (pdf) *augustine.mit.edu*.  28.3.2008.  Arkistoitu 31.10.2008.  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Venturi-ilmiö**.
* Venturi Tube Simulation. (englanniksi)